Diari Oficial de la Generalitat Valenciana


Sumari del DOGV 3979, del 12-04-2001 (2001/2579)

RESOLUCIÓ de 15 de març de 2001, del director general d'Arquitectura i Habitatge relativa a la renovació de l'acreditació de laboratori d'assajos per al control de qualitat de l'edificació a l'Instituto Técnico de la Construcción, SA, amb la referència 07002HA01.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3979

Data del DOGV
:   12-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2579


Data del document
:   15-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * indústria de la construcció
    * reglamentació de la construcció

RESOLUCIÓ de 15 de març de 2001, del director general d'Arquitectura i Habitatge relativa a la renovació de l'acreditació de laboratori d'assajos per al control de qualitat de l'edificació a l'Instituto Técnico de la Construcción, SA, amb la referència 07002HA01. [2001/2579]
  
El senyor Juan Antonio Lledó Grau, en nom i representació del laboratori d'assajos Instituto Técnico de la Construcción, SA, (ITC, SA) sol·licita la renovació de l'acreditació del laboratori d'assajos en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA), de conformitat amb el Decret 173/1989, de 24 de novembre del Consell de la Generalitat Valenciana.
  
L'expedient de renovació de l'acreditació s'ha tramitat de conformitat amb el Reial Decret 1230/1989, de 13 d'octubre, i Ordre 5064, de 15 de febrer de 1990, del Ministeri d'Obres Públiques i Urbanisme. Consta en aquest que s'han complert tots els requisits reglamentats.
  
Per això, a proposta de la Divisió de Qualitat en l'Edificació, aquesta Direcció General resol:
  
Primer
  
Renovar l'acreditació al laboratori Instituto Técnico de la Construcción, SA, (ITC, SA) amb domicili social a l'avinguda d'Elx, núm. 164 d'Alacant, en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA) amb la referència 07002HA01.
  
Segon
  
La present acreditació tindrà validesa en l'àmbit de la Comunitat Valenciana per un període de cinc anys comptadors a partir de la data de la present resolució, i quedarà supeditada al compliment de les condicions establertes en el Decret 173/1989, de 24 de novembre, del Consell de la Generalitat Valenciana, l'Ordre de 15 de febrer de 1990, del Ministeri d'Obres Públiques i Urbanisme i Reial Decret 1230/1989, de 13 d'octubre i, en particular, les indicades expressament en l'article 2n de les disposicions reguladores, de l'esmentat Reial Decret.
  
Tercer
  
Les inspeccions periòdiques, per a la verificació del compliment de les condicions de l'acreditació durant el període dels cinc anys, les faran els laboratoris de les seccions de Control de Qualitat de la Direcció General d'Arquitectura i Habitatge.
  
Les despeses ocasionades pel seguiment de l'acreditació hauran de ser satisfetes pel laboratori peticionari d'acord amb la Llei 12/1997, de 23 de desembre, de Taxes de la Generalitat Valenciana.
  
Quart
  
Qualsevol variació en les condicions que sirviren de base per a la renovació de l'acreditació del laboratori haurà de ser comunicada a aquesta Direcció General en el moment en què es produïsca.
  
Cinqué
  
La present resolució es comunicarà a la Direcció General de l'Habitatge, l'Arquitectura i l'Urbanisme del Ministeri de Foment per a la seua inscripció en el Registre General de Laboratoris d'Assajos Acreditats sota la referència, 07002HA01.
  
Contra aquesta resolució, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes comptador des de la notificació, d'acord amb el que preveu en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La present resolució es publicarà en el Diari Oficial de la Generalitat Valenciana, per a coneixement general.
  
València, 15 de març de 2001.- El director general d'Arquitectura i Habitatge: José Mª García Zarco